b'\n_START_ARTICLE_\nDas deutsche Jungvolk\n_START_PARAGRAPH_\nDas deutsche Jungvolk eller Deutsche Jungvolk, DJ, var en del af den tyske nazistiske ungdomsorganissation Hitlerjugend, som eksisterede i Tyskland fra 1924 til 1945. Mens det egentlige Hitlerjugend var for drenge mellem 14 og 18 \xc3\xa5r, var Deutsche Jungvolk for drenge fra 10 til 14 \xc3\xa5r.\n_START_SECTION_\nIdeologi og aktiviteter\n_START_PARAGRAPH_\nDeutsche Jungvolk var en underorganisation af det nationalsocialistiske Hitlerjugend og havde de samme ideer om en arisk herskerrace og Volksgemeinschaft, dvs. folkef\xc3\xa6llesskabet i Tyskland. Organisationen byggede p\xc3\xa5 et militaristisk grundsyn og st\xc3\xb8ttede aktiviteter, som skulle opbygge de unges fysisk og vitalitet. Hitlerjugend og Deutsche Jungvolk lagde s\xc3\xa6rlig stor v\xc3\xa6gt p\xc3\xa5 at l\xc3\xa6re b\xc3\xb8rnene troskab mod Adolf Hitler, det nazistiske Tyskland og det nye samfundssystem. Medlemskab i Hitlerjugend blev obligatorisk i december 1936.\n_START_SECTION_\nMedlemmer\n_START_PARAGRAPH_\nPiger i Hitlerjugend under 14 \xc3\xa5r var organiseret i Deutsche Jungm\xc3\xa4del. Deutsche Jungvolk og Deutsche Jungm\xc3\xa4del blev nogle gange omtalt under f\xc3\xa6llesbetegnelsen Jungvolk, forkortet JV._NEWLINE_Medlemmene i Deutsche Jungvolk blev ofte kaldt Pimpfe. De fleste drenge og piger i Tyskland var medlemmer i Hitlerjugend fra 1936 til 1945. Pave Benedikt 16. blev f\xc3\xb8dt i Bayern i 1927, og var medlem b\xc3\xa5de af Deutsche Jungvolk og Hitlerjugend under krigen.'